
Vadovaudamasis Lietuvos Respublikos vietos savivaldos įstatymo 34 straipsnio 1 dalimi, 6 dalies 2 punktu, Lietuvos Respublikos viešojo administravimo įstatymo 15 straipsnio 1 punktu, Nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, kompensavimo tvarkos aprašo, patvirtinto Lietuvos Respublikos žemės ūkio ministro 2015 m. sausio 5 d. įsakymu Nr. 3D-2 „Dėl nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, kompensavimo tvarkos aprašo patvirtinimo“, 16 punktu, atsižvelgdamas į Valstybinės maisto ir veterinarijos tarnybos 2025 m. kovo 14 d. raštą Nr. S6-(8.10 E)-5353 „Dėl atstovų delegavimo“ ir siekdamas ištaisyti techninę klaidą:
1. S u d a r a u Nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, įvertinimo komisiją:
1.1. Jolanta Cicėnienė, Ignalinos rajono savivaldybės administracijos Socialinės paramos ir kaimo reikalų skyriaus vedėjo pavaduotoja (komisijos pirmininkė);
1.2. Aušra Čepulienė, Valstybinės maisto ir veterinarijos tarnybos Priežiūros departamento Panevėžio apygardos priežiūros skyriaus vyriausioji valstybinė veterinarijos gydytoja (jos nesant arba jai negalint dalyvauti – vyriausioji valstybinė veterinarijos gydytoja Lina Maldžiūtė); 
1.3. Marytė Petkūnienė, Ignalinos rajono savivaldybės administracijos Komunalinio ir turto valdymo skyriaus vyriausioji specialistė (ekologė);
1.4. Auksė Luneckienė, Ignalinos rajono savivaldybės administracijos Socialinės paramos ir kaimo reikalų skyriaus vyresnioji specialistė (komisijos sekretorė);
1.5. Ignalinos rajono savivaldybės administracijos seniūnijos, kurioje likviduotas gyvūnų užkrečiamosios ligos židinys ir (ar) įvykdytos prevencijos priemonės buferinėje zonoje, ir (ar) įvykdytos salmoneliozės valstybinės programos priemonės, žemės ūkio specialistas (jo nesant arba jam negalint vykdyti pareigų – bet kurios kaimyninės Ignalinos rajono seniūnijos žemės ūkio specialistas).
2. T v i r t i n u Nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, įvertinimo komisijos nuostatus (pridedama).
3. P r i p a ž į s t u netekusiais galios:
3.1. Ignalinos rajono savivaldybės administracijos direktoriaus 2025 m. kovo 20 d. įsakymą Nr. VT-145 „Dėl Nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, įvertinimo komisijos sudarymo ir komisijos nuostatų patvirtinimo“.
3.2. Ignalinos rajono savivaldybės administracijos direktoriaus 2013 m. lapkričio 11 d. įsakymą Nr. V2-765 „Dėl Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir (arba) šių ligų prevencijos priemones, įvertinimo komisijos sudarymo bei šios komisijos darbo organizavimo bendrojo aprašo patvirtinimo“ su visais pakeitimais ir papildymais.
Šis įsakymas gali būti skundžiamas Ignalinos rajono savivaldybės administracijos direktoriui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.


Administracijos direktorius                                                                                           Vidas Kreivėnas


































PATVIRTINTA 
Ignalinos rajono savivaldybės 
administracijos direktoriaus 
2025 m. kovo 25  d. įsakymu
Nr. VT-154

NUOSTOLIŲ, KURIUOS PATYRĖ ŪKINIŲ GYVŪNŲ SAVININKAI, VYKDYDAMI GYVŪNŲ UŽKREČIAMŲJŲ LIGŲ ŽIDINIŲ LIKVIDAVIMO IR (AR) PREVENCIJOS PRIEMONES, TAIP PAT SALMONELIOZĖS VALSTYBINĖS PROGRAMOS PRIEMONES, ĮVERTINIMO KOMISIJOS NUOSTATAI

I SKYRIUS
BENDROSIOS NUOSTATOS
                                                             
1. Nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, įvertinimo komisijos (toliau – Komisija) nuostatai (toliau – Nuostatai) reglamentuoja Komisijos uždavinius ir funkcijas, Komisijos teises ir Komisijos darbo organizavimą.
2. Komisija savo veikloje vadovaujasi Nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, kompensavimo tvarkos aprašu, patvirtintu Lietuvos Respublikos žemės ūkio ministro 2015 m. sausio 5 d. įsakymu Nr. 3D-2 „Dėl Nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, kompensavimo tvarkos aprašo patvirtinimo“ (toliau – Aprašas), Nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, apskaičiavimo metodika, patvirtinta Lietuvos Respublikos žemės ūkio ministro 2010 m. liepos 16 d. įsakymu Nr. 3D-677 „Dėl Nuostolių, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones, taip pat salmoneliozės valstybinės programos priemones, apskaičiavimo metodikos patvirtinimo“, kitais galiojančiais teisės aktais ir šiais Nuostatais.
3. Komisijos darbas grindžiamas kolegialiu klausimų svarstymu, teisėtumo principu, asmenine Komisijos narių atsakomybe už jos kompetencijai priskiriamų klausimų svarstymą ir sprendimų priėmimo nešališkumu.

II SKYRIUS
KOMISIJOS FUNKCIJOS IR SPRENDIMŲ PRIĖMIMAS

4. Komisijos uždavinys – įvertinti Ignalinos rajono savivaldybės administracijai ūkinių gyvūnų savininkų pateiktas Paraiškas atlyginti nuostolius, kuriuos patyrė ūkinių gyvūnų savininkai, vykdydami gyvūnų užkrečiamųjų ligų židinių likvidavimo ir (ar) prevencijos priemones (toliau – Paraiška) ir apskaičiuoti ūkinių gyvūnų savininkų patirtus nuostolius dėl nurodytų priemonių vykdymo. Ūkinių gyvūnų savininkams atlyginami nuostoliai tik dėl gyvūnų ligų, apie kurių protrūkius Valstybinė maisto ir veterinarijos tarnyba (toliau – VMVT) pranešė Žemės ūkio ministerijai, vadovaudamasi Valstybinės maisto ir veterinarijos tarnybos direktoriaus  2018 m. sausio 31 d. įsakymu Nr. B1-138 „Dėl Pranešimo apie gyvūnų užkrečiamosios ligos protrūkį formos patvirtinimo“, ir tik už ūkinius gyvūnus, kurie nugaišo, buvo paskersti ar nugaišinti, naikinant gyvūnų užkrečiamosios ligos židinį, buvo paskersti ar nugaišinti ligos buferinėje zonoje nuo VMVT direktoriaus įsakymo dėl buferinės zonos nustatymo įsigaliojimo dienos iki VMVT nustatytos datos, buvo paskersti ar nugaišinti ir sunaikinti, vykdant salmoneliozės valstybinės programos priemones. Nuostoliai atlyginami už ūkinius gyvūnus, registruotus Ūkinių gyvūnų registre Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo, patvirtinto Lietuvos Respublikos žemės ūkio ministro 2003 m. birželio 16 d. įsakymu Nr. 3D-234 „Dėl Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo patvirtinimo“ nustatyta tvarka.
5. Likvidavus gyvūnų užkrečiamosios ligos židinį ir (ar) įvykdžius prevencijos priemones buferinėje zonoje, ir (ar) įvykdžius salmoneliozės valstybinės programos priemones, VMVT informuoja Žemės ūkio ministeriją ir rajonų savivaldybių, kuriose buvo vykdytas gyvūnų užkrečiamųjų ligų židinio likvidavimas ir (ar) prevencijos priemonės, ir (ar) valstybinės salmoneliozės programos priemonės, komisijas, o per informacines priemones – ūkinių gyvūnų savininkus. Jeigu ūkinių gyvūnų savininkai kreipiasi dėl nuostolių kompensavimo, įvykdę prevencijos priemones buferinėje zonoje, Komisija kreipiasi į VMVT teritorinį padalinį, kad šis patvirtintų ar paneigtų prevencijos priemonių įvykdymą buferinėje zonoje. Komisija, atsižvelgdama į VMVT pateiktą informaciją apie gyvūnų užkrečiamosios ligos židinio likvidavimą ir (ar) prevencijos priemonių taikymą gyvūnų užkrečiamosios ligos buferinėje zonoje arba įvykdytas salmoneliozės valstybinės programos priemones ir, gavusi Aprašo 18 punkte nurodytus dokumentus, nustatytais terminais atlieka Aprašo 21–221 punktuose nurodytus veiksmus.

III SKYRIUS
KOMISIJOS DARBO ORGANIZAVIMAS

6. Pagrindinė Komisijos darbo forma yra posėdžiai.
7. Komisijos darbą organizuoja ir posėdžiams vadovauja Komisijos pirmininkas. Komisijos posėdžiai šaukiami prireikus.
8. Komisijos sekretorius yra Komisijos narys, turintis balso teisę. Komisijos sekretorius rengia posėdžių medžiagą ir protokoluoja posėdžius, atsako už Komisijos dokumentų tvarkymą.
9. Komisijos posėdis yra teisėtas, jeigu jame dalyvauja daugiau kaip pusė visų Komisijos narių. 
10. Visi Komisijos nariai turi lygias balso teises. Balsuojama atvirai. Komisijos sprendimai priimami posėdyje dalyvaujančių Komisijos narių balsų dauguma. Jeigu balsai pasiskirsto po lygiai, lemiamas yra Komisijos primininko balsas.
11. Posėdžio protokolą pasirašo Komisijos pirmininkas ir sekretorius. 

IV SKYRIUS
KOMISIJOS TEISĖS IR PAREIGOS

12. Esant poreikiui, Komisija gali kviesti į posėdžius Paraiškas pateikusius ūkinių gyvūnų laikytojus.
13. Komisijos nariai turi teisę:
13.1. gauti posėdyje numatomų svarstyti klausimų dokumentus: ūkinių gyvūnų laikytojų prašymų kopijas ir kitus dokumentus, protokolus ir pan.;
13.2. svarstydami klausimus reikšti savo nuomonę;
13.3. teikti pasiūlymus Komisijos veiklos klausimais.
14. Komisijos nariai privalo:
14.1. dalyvauti Komisijos posėdžiuose;
14.2. nusišalinti ir nedalyvauti Komisijos posėdyje, jei nagrinėjamas klausimas gali sukelti viešųjų ir privačių interesų konfliktą.

V SKYRIUS
BAIGIAMOSIOS NUOSTATOS

15. Nuostatai tvirtinamai, keičiami ir pripažįstami netekusiais galios Ignalinos rajono savivaldybės administracijos direktoriaus įsakymu.
16. Komisijos nariai, pažeidę Lietuvos Respublikos teisės aktus ar šiuos Nuostatus, atsako Lietuvos Respublikos įstatymų ir kitų teisės aktų nustatyta tvarka.

